title: Provedbena uredba Komisije (EU) 2021/120 оd 2. veljače 2021. o odobravanju stavljanja na tržište djelomično odmašćenog praha sjemenki dobivenih od biljaka Brassica rapa L. i Brassica napus L. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

text:
                  3.2.2021

                  HR

                  Službeni list Europske unije

                  L 37/1

         PROVEDBENA UREDBA KOMISIJE (EU) 2021/120
         оd 2. veljače 2021.
         o odobravanju stavljanja na tržište djelomično odmašćenog praha sjemenki dobivenih od biljaka Brassica rapa L. i Brassica napus L. kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.

                     (3)

                     Društvo Avena Nordic Grain Oy („podnositelj zahtjeva”) podnijelo je Komisiji 31. prosinca 2018. zahtjev u skladu s člankom 10. stavkom 1. Uredbe (EU) 2015/2283 za stavljanje na tržište Unije kao nove hrane djelomično odmašćenog praha sjemenki dobivenih od kultivara biljaka Brassica rapa L. i Brassica napus L. s niskim udjelom eruka kiseline i glukozinolata (00). Podnositelj zahtjeva zatražio je da se djelomično odmašćeni prah sjemenki dobivenih od biljaka Brassica rapa L. i Brassica napus L. upotrebljava u žitnim pločicama, žitnim pahuljicama i sličnim miješanim žitaricama za doručak, ekstrudiranim proizvodima od žitarica za doručak, grickalicama osim čipseva i sličnih proizvoda, crnom bezglutenskom kruhu, kruhu i pecivima s dodanim posebnim sastojcima, kruhu i pecivima od više vrsta žitarica, nadomjescima za meso i mesnim okruglicama.

                     (4)

                     Frakcija bjelančevina djelomično odmašćenog praha sjemenki dobivenih od biljaka Brassica rapa L. i Brassica napus L. slična je onoj bjelančevina uljane repice, koja je Provedbenom odlukom Komisije 2014/424/EU (3) odobrena kao nova hrana i za koju je Europska agencija za sigurnost hrane („Agencija”) zaključila (4) da se ne može isključiti rizik senzibilizacije te da može izazvati alergijske reakcije kod osoba alergičnih na gorušicu, te je stoga podnositelj zahtjeva predložio da označavanje prehrambenih proizvoda koji sadržavaju djelomično odmašćeni prah sjemenki dobivenih od biljaka Brassica rapa L. i Brassica napus L. bude takvo da osobe koje su alergične na gorčicu mogu izbjeći konzumaciju te hrane.

                     (5)

                     Podnositelj zahtjeva je Komisiji 31. prosinca 2018. podnio i zahtjev za zaštitu vlasnički zaštićenih podataka za randomizirano dvosmjerno slijepo četverotjedno kliničko ispitivanje na ljudima kontrolirano s pomoću paralelne skupine, koje je provedeno radi procjene sigurnosti i podnošljivosti nove hrane među zdravim potrošačima (5).

                     (6)

                     Komisija je 19. lipnja 2019. od Agencije zatražila da provede ocjenu djelomično odmašćenog praha sjemenki dobivenih od biljaka Brassica rapa L. i Brassica napus L. kao nove hrane u skladu s člankom 10. stavkom 3. Uredbe (EU) 2015/2283.

                     (7)

                     Agencija je 30. lipnja 2020. donijela znanstveno mišljenje pod nazivom „Sigurnost praha sjemenki dobivenih od biljaka Brassica rapa L. i Brassica napus L. kao nove hrane u skladu s Uredbom (EZ) 2015/2283)” (6) u skladu sa zahtjevima iz članka 11. Uredbe (EU) 2015/2283.

                     (8)

                     Agencija je u svojem znanstvenom mišljenju zaključila da je djelomično odmašćeni prah sjemenki dobivenih od biljaka Brassica rapa L. i Brassica napus L. siguran u predloženim uvjetima uporabe. Međutim, zaključila je i da djelomično odmašćeni prah sjemenki dobivenih od biljaka Brassica rapa L. i Brassica napus L. može izazvati alergijske reakcije kod osoba alergičnih na gorušicu. Stoga se u tom znanstvenom mišljenju iznosi dovoljno razloga na temelju kojih se može utvrditi da djelomično odmašćeni prah sjemenki dobivenih od biljaka Brassica rapa L. i Brassica napus L., uz uvjet da se upotrebljava u žitnim pločicama, žitnim pahuljicama i sličnim miješanim žitaricama za doručak, ekstrudiranim proizvodima od žitarica za doručak, grickalicama osim čipseva i sličnih proizvoda, crnom bezglutenskom kruhu, kruhu i pecivima s dodanim posebnim sastojcima, kruhu i pecivima od više vrsta žitarica, nadomjescima za meso i mesnim okruglicama te uz uvjet da je označavanje hrane koja sadržava djelomično odmašćeni prah sjemenki dobivenih od biljaka Brassica rapa L. i Brassica napus L. takvo da osobe koje su alergične na gorčicu mogu izbjeći konzumaciju te hrane, ispunjava zahtjeve za odobrenje iz članka 12. stavka 1. Uredbe (EU) 2015/2283.

                     (9)

                     Mišljenje Agencije te podaci o sastavu i specifikacijama koje je dostavio podnositelj zahtjeva dovoljni su i za uključivanje ukupnih ugljikohidrata u specifikaciju nove hrane jer je riječ o važnoj prehrambenoj komponenti čije će uključivanje upotpuniti profil te nove hrane.

                     (10)

                     Agencija je u svojem znanstvenom mišljenju smatrala da je mogla donijeti zaključke o sigurnosti djelomično odmašćenog praha sjemenki dobivenih od biljaka Brassica rapa L. i Brassica napus L. u predloženim uvjetima uporabe bez podataka za koje podnositelj zahtjeva tvrdi da su zaštićeni vlasnički podaci (randomizirano dvosmjerno slijepo četverotjedno kliničko ispitivanje na ljudima kontrolirano s pomoću paralelne skupine, koje je provedeno radi procjene sigurnosti i podnošljivosti nove hrane među zdravim potrošačima).

                     (11)

                     Komisija zato smatra da zahtjevi utvrđeni u članku 26. stavku 2. Uredbe (EU) 2015/2283 nisu ispunjeni i da se zatražena zaštita vlasničkih podataka iz zahtjeva ne može odobriti. Stoga je primjereno da odobrenje djelomično odmašćenog praha sjemenki dobivenih od biljaka Brassica rapa L. i Brassica napus L. kao nove hrane i njezino uvrštenje na Unijin popis odobrene nove hrane sadržava samo informacije iz članka 9. stavka 3. Uredbe (EU) 2015/2283.

                     (12)

                     Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.

                     (13)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               1.   Djelomično odmašćeni prah sjemenki dobivenih od biljaka Brassica rapa L. i Brassica napus L., kako je naveden u Prilogu ovoj Uredbi, uvrštava se na Unijin popis odobrene nove hrane utvrđen u Provedbenoj uredbi (EU) 2017/2470.

               2.   Unos na Unijin popis iz stavka 1. uključuje uvjete upotrebe i zahtjeve za označivanje utvrđene u Prilogu.

            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. veljače 2021.

                  Za Komisiju

                  Predsjednica

               Ursula VON DER LEYEN

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Provedbena odluka Komisije 2014/424/EU od 1. srpnja 2014. o odobravanju stavljanja na tržište bjelančevina sjemenki uljane repice kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 196, 3.7.2014., str. 27.).

            (4)  EFSA Journal 2013.; 11(10):3420.

            (5)  Medfiles Ltd, 2018. (neobjavljeno).

            (6)  EFSA Journal 2020.;18(7):6197.

            PRILOG
            Prilog Provedbenoj uredbi (EU) 2017/2470 mijenja se kako slijedi:

                        (1)

                        sljedeći unos umeće se abecednim redom u tablicu 1. (Odobrena nova hrana):

                                    Odobrena nova hrana

                                    Uvjeti pod kojima se nova hrana može upotrebljavati

                                    Dodatni posebni zahtjevi za označivanje proizvoda

                                    Ostali zahtjevi

                                    „Djelomično odmašćeni prah sjemenki dobivenih od biljaka Brassica rapa L. i

                                          Brassica napus L.

                                       Određena kategorija hrane

                                       Najveće dopuštene količine

                                    Pri označivanju hrane koja sadržava novu hranu navodi se „Djelomično odmašćeni prah sjemenki dobivenih od biljaka Brassica rapa L. i Brassica napus L.”.
                                    Na svoj hrani koja sadržava „djelomično odmašćeni prah sjemenki dobivenih od biljaka Brassica rapa L. i Brassica napus L.” mora sadržavati izjavu da taj sastojak može izazvati alergijsku reakciju na potrošače koji su alergični na gorušicu i proizvode od gorušice. Ta se izjava navodi u neposrednoj blizini popisa sastojaka.”

                                    Žitne pločice miješane

                                    20 g/100 g

                                    Žitne pahuljice i slične miješane žitarice za doručak

                                    20 g/100 g

                                    Ekstrudirani proizvodi od žitarica za doručak

                                    20 g/100 g

                                    Grickalice (osim čipsa od krumpira)

                                    15 g/100 g

                                    Kruh i pecivo s dodanim posebnim sastojcima (kao što su sjemenke, grožđice, začinsko bilje)

                                    7 g/100 g

                                    Crni kruh pri čijem se označivanju navodi izjava o odsutnosti ili smanjenoj prisutnosti glutena u skladu sa zahtjevima iz Provedbene uredbe Komisije (EU) br. 828/2014

                                    7 g/100 g

                                    Kruh i peciva od više vrsta žitarica

                                    7 g/100 g

                                    Zamjene za meso

                                    10 g/100 g

                                    Mesne okruglice

                                    10 g/100 g

                        (2)

                        sljedeći unos umeće se abecednim redom u tablicu 2. (Specifikacije):

                                    Odobrena nova hrana

                                    Specifikacije

                                    „Djelomično odmašćeni prah sjemenki dobivenih od biljaka Brassica rapa L. i

                                          Brassica napus L.

                                       Definicija: Prah se proizvodi od djelomično odmašćenih sjemenki genetski nemodificiranih kultivara biljaka Brassica rapa L. i Brassica napus L. s niskim udjelom eruka kiseline i glukozinolata (00) uz upotrebu brojnih postupaka prerade radi smanjenja sadržaja glukozinolata i fitata.

                                       Izvor: sjemenke biljaka Brassica rapa L. i Brassica napus L.

                                       Svojstva/sastav:

                                    Bjelančevine (N × 6,25) 33,0 % – 43,0 %
                                    Lipidi: 14,0 – 22,0 %
                                    Ukupno ugljikohidrata (*): 33,0 – 40,0 %
                                    Ukupno vlakna (**): 33,0 – 43,0 %
                                    Vlaga: < 7,0 %
                                    Pepeo: 2,0 – 5,0 %
                                    Ukupno glukozinolati: < 0,3 mmol/kg (≤ 120 mg/kg)
                                    Fitat: < 1,5 %
                                    Peroksidni broj (u masi nove hrane): ≤ 3,0 mEq O2/kg

                                       Teški metali:

                                    Olovo: ≤ 0,2 mg/kg
                                    Arsen (neorganski): ≤ 0,2 mg/kg
                                    Kadmij: ≤ 0,2 mg/kg
                                    Živa: ≤ 0,1 mg/kg
                                    Aluminij: ≤ 35,0 mg/kg

                                       Mikrobiološki kriteriji:

                                    Ukupni broj mikroorganizama (30 °C): < 5 000  CFU/g

                                       Enterobakterije: < 10 CFU/g

                                       Salmonella sp.: negativan nalaz/25 g
                                    Kvasci i plijesan: < 100 CFU/g

                                       Bacillus cereus: < 100 CFU/g
                                    (*) S razlikom: 100 % – [bjelančevina % + udio vlage + udio masti + pepeo %]
                                    (**) AOAC 2011.25 (enzimatska gravimetrija)
                                    CFU: jedinice koje tvore kolonije, AOAC: Udruženje službenih poljoprivrednih kemičara”


title: Provedbena uredba Komisije (EU) 2021/125 оd 28. siječnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Huile de noix du Périgord” (ZOI)

text:
                  4.2.2021

                  HR

                  Službeni list Europske unije

                  L 40/1

         PROVEDBENA UREDBA KOMISIJE (EU) 2021/125
         оd 28. siječnja 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Huile de noix du Périgord” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Huile de noix du Périgord” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Huile de noix du Périgord” potrebno je upisati u registar,

               DONIJELA JE OVU UREDBU:

            Članak 1.
            Naziv „Huile de noix du Périgord” (ZOI) upisuje se u registar.
            Naziv iz prvog stavka odnosi se na proizvod iz razreda 1.5. Ulja i masnoće (maslac, margarin, ulje itd.) iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. siječnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 308, 17.9.2020., str. 22.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2021/126 оd 28. siječnja 2021. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Rudarska greblica” (ZOZP)

text:
                  4.2.2021

                  HR

                  Službeni list Europske unije

                  L 40/2

         PROVEDBENA UREDBA KOMISIJE (EU) 2021/126
         оd 28. siječnja 2021.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Rudarska greblica” (ZOZP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Rudarska greblica” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Rudarska greblica” potrebno je upisati u registar,

               DONIJELA JE OVU UREDBU:

            Članak 1.
            Naziv „Rudarska greblica” (ZOZP) upisuje se u registar.
            Naziv iz prvog stavka odnosi se na proizvod iz razreda 2.3. Kruh, fino pecivo, kolači, slastice, keksi i drugi pekarski proizvodi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. siječnja 2021.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 309, 18.9.2020., str. 17.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2021/127 оd 3. veljače 2021. o utvrđivanju zahtjeva za unos na područje Unije drvenog materijala za pakiranje za prijevoz određenih proizvoda podrijetlom iz određenih trećih zemalja i za provjere zdravstvenog stanja bilja na tom materijalu te o stavljanju izvan snage Provedbene odluke (EU) 2018/1137

text:
                  4.2.2021

                  HR

                  Službeni list Europske unije

                  L 40/3

         PROVEDBENA UREDBA KOMISIJE (EU) 2021/127
         оd 3. veljače 2021.
         o utvrđivanju zahtjeva za unos na područje Unije drvenog materijala za pakiranje za prijevoz određenih proizvoda podrijetlom iz određenih trećih zemalja i za provjere zdravstvenog stanja bilja na tom materijalu te o stavljanju izvan snage Provedbene odluke (EU) 2018/1137
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 41. stavak 3.,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (2), a posebno njezin članak 22. stavak 3. i članak 52.,
         budući da:

                     (1)

                     Provedbenom odlukom Komisije (EU) 2018/1137 (3) predviđene su provjere zdravstvenog stanja bilja i mjere koje se moraju poduzeti za drveni materijal za pakiranje koji se koristi za prijevoz određenih proizvoda podrijetlom iz Bjelarusa i Kine, a primjenjivala se do 30. lipnja 2020. Ta su se pravila primjenjivala uz pravila iz Delegirane uredbe Komisije (EU) 2019/2125 (4) o posebnim službenim kontrolama drvene ambalaže.

                     (2)

                     Provjerama zdravstvenog stanja bilja koje su države članice provele na temelju Provedbene odluke (EU) 2018/1137 utvrđeno je da označivanje drvenog materijala za pakiranje koji se upotrebljava za prijevoz određenih proizvoda podrijetlom iz Bjelarusa i Kine nije uvijek u skladu s Uredbom (EU) 2016/2031. Nadalje, provjerama zdravstvenog stanja bilja koje su države članice provele na temelju svojih procjena rizika, zabilježenih u sustavu TRACES i prethodno u internetskom sustavu EUROPHYT-Zadržavanja, utvrđeno je da označivanje drvenog materijala za pakiranje koji se upotrebljava u prijevozu određenih proizvoda podrijetlom iz Indije nije uvijek u skladu s tom Uredbom.

                     (3)

                     Neusklađenosti koje su utvrdile države članice pokazuju da postoji rizik od unosa živih štetnih organizama s drvenim materijalom za pakiranje koji se upotrebljava za prijevoz određene robe iz tih triju zemalja podrijetla, tj. Bjelarusa, Kine i Indije, te da bi se ta roba trebala podvrgavati posebnim provjerama.

                     (4)

                     Kako bi se u budućnosti spriječile posljedice takve neusklađenosti, trebalo bi donijeti mjere u pogledu drvenog materijala za pakiranje za prijevoz određenih proizvoda podrijetlom iz Bjelarusa, Kine i Indije.

                     (5)

                     Kako bi se osigurala bolja pripremljenost tijela koja obavljaju odgovarajuće provjere zdravstvenog stanja bilja, nadležna tijela ili subjekti uključeni u uvoz određenih proizvoda uz drveni materijal za pakiranje trebali bi, čim saznaju za prispijeće tog drvenog materijala za pakiranje, o tome unaprijed obavijestiti nadležna tijela granične kontrolne postaje prvog prispijeća.

                     (6)

                     Drveni materijal za pakiranje pošiljaka određenih proizvoda trebalo bi redovito podvrgavati provjerama zdravstvenog stanja bilja. Na temelju utvrđenog rizika za zdravlje bilja, stopa tih provjera ne bi trebala biti niža od 15 % uvezenog drvenog materijala za pakiranje određenih proizvoda kako bi se osigurala provjera reprezentativnog uzorka.

                     (7)

                     Do završetka tih provjera zdravstvenog stanja bilja na drveni materijal za pakiranje i određene proizvode trebala bi se primjenjivati pravila Unije koja se odnose na carinski nadzor kako bi se osiguralo da njihovo slobodno kretanje na području Unije ne dovede ni do kakvih fitosanitarnih rizika.

                     (8)

                     Provjere zdravstvenog stanja bilja trebale bi se provoditi na graničnoj kontrolnoj postaji prvog prispijeća na područje Unije ili na kontrolnim točkama iz članka 53. stavka 1. točke (a) Uredbe (EU) 2017/625 kako bi se osiguralo da se te provjere provode u najprikladnijim objektima.

                     (9)

                     Radi pravne jasnoće Provedbenu odluku (EU) 2018/1137 trebalo bi staviti izvan snage i zamijeniti ovom Uredbom kako bi se uzele u obzir uredbe (EU) 2016/2031 i (EU) 2017/625, koje se primjenjuju od 14. prosinca 2019.

                     (10)

                     Kako bi države članice imale vremena za prilagodbu zahtjevima iz ove Uredbe, ona bi se trebala primjenjivati od 1. ožujka 2021.

                     (11)

                     Ova bi se Uredba trebala primjenjivati do 31. prosinca 2023. kako bi se osiguralo dovoljno vremena za praćenje stanja i utvrđivanje usklađenosti drvenog materijala za pakiranje i odgovarajućih pošiljaka s ovom Uredbom i Uredbom (EU) 2016/2031.

                     (12)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Predmet i područje primjene
            Ovom se Uredbom utvrđuju zahtjevi za unos na područje Unije i provjere zdravstvenog stanja bilja za drveni materijal za pakiranje određenih proizvoda iz trećih zemalja navedenih u Prilogu kako bi se osigurala njihova usklađenost s Uredbom (EU) 2016/2031.

            Članak 2.
            Definicije
            Za potrebe ove Uredbe, primjenjuju se sljedeće definicije:

                        (1)

                        „drveni materijal za pakiranje” znači drveni proizvodi u obliku sanduka, kutija, gajbi, bubnjeva i slične ambalaže, paleta, sandučastih paleta (boks-paleta) i ostalih podloga za utovar, okvira za palete, obloga, bez obzira na to upotrebljava li se zaista u prijevozu svih vrsta predmeta; isključeno je neobrađeno drvo debljine 6 mm ili manje, obrađeno drvo proizvedeno lijepljenjem, zagrijavanjem i primjenom tlaka, odnosno kombinacijom navedenog, i pošiljke drva poduprte oblogama koje su izrađene od drva iste vrste i kvalitete kao i drvo koje se isporučuje;

                        (2)

                        „određeni proizvodi” znači proizvodi koji ispunjavaju sve sljedeće uvjete:

                                    (a)

                                    potječu iz trećih zemalja navedenih u Prilogu;

                                    (b)

                                    poduprte su drvenim materijalom za pakiranje, zaštićene su njime ili se u njemu prevoze barem do granične kontrolne postaje prvog prispijeća;

                                    (c)

                                    imaju odgovarajuće oznake kombinirane nomenklature (KN) ili oznake TARIC te odgovarajuće opise utvrđene u Prilogu I. Uredbi Vijeća (EEZ) br. 2658/87 (5), kako je navedeno u Prilogu.

            Članak 3.
            Zahtjevi za unos drvenog materijala za pakiranje na područje Unije
            Drveni materijal za pakiranje može se unijeti na područje Unije samo ako su ispunjena oba sljedeća zahtjeva:

                        (1)

                        nadležna tijela ili subjekti koji su odgovorni za unos dotičnog drvenog materijala za pakiranje ili koji su upoznati s njegovim prispijećem na područje Unije unaprijed obavješćuju nadležno tijelo granične kontrolne postaje prvog prispijeća da će dotični drveni materijal za pakiranje biti unesen na područje Unije;

                        (2)

                        provjerama zdravstvenog stanja bilja iz članka 4. stavka 1. točke (a) ove Uredbe utvrđeno je da predmetni drveni materijal za pakiranje ispunjava zahtjeve iz članka 43. stavka 1. točaka (a) i (b) Uredbe (EU) 2016/2031.

            Članak 4.
            Provjere zdravstvenog stanja bilja

               1.   Nadležna tijela:

                           (a)

                           redovito provode provjere zdravstvenog stanja bilja na drvenom materijalu za pakiranje u pošiljkama određenih proizvoda na jednom od sljedećih mjesta:

                                       i.

                                       graničnoj kontrolnoj postaji prvog prispijeća na područje Unije;

                                       ii.

                                       kontrolnoj točki iz članka 53. stavka 1. točke (a) Uredbe (EU) 2017/625;

                           (b)

                           određuju stopu provjera zdravstvenog stanja bilja iz točke (a) ovog stavka.

               2.   Stopa iz stavka 1. točke (b) ne smije biti niža od 15 % pošiljaka određenih proizvoda.

               3.   Do završetka provjera iz stavka 1. točke (a) taj drveni materijal za pakiranje i odgovarajući određeni proizvodi ostaju:

                           (a)

                           pod carinskim nadzorom u skladu s člankom 134. Uredbe (EU) br. 952/2013; i

                           (b)

                           pod nadzorom nadležnog tijela.

               4.   Odstupajući od stavka 3., carinsko tijelo može dopustiti da određeni proizvodi ne budu pod nadzorom predviđenim u točkama (a) i (b) tog stavka ako subjekt odgovoran za pošiljku odvoji drveni materijal za pakiranje od tih određenih proizvoda kada je to tehnički moguće.

            Članak 5.
            Stavljanje izvan snage Provedbene odluke (EU) 2018/1137
            Provedbena odluka (EU) 2018/1137 stavlja se izvan snage.

            Članak 6.
            Stupanje na snagu i razdoblje primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje od 1. ožujka 2021. do 31. prosinca 2023.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2021.

                  Za Komisiju

                  Predsjednica

               Ursula VON DER LEYEN

            (1)  SL L 317, 23.11.2016., str. 4.

            (2)  SL L 95, 7.4.2017., str. 1.

            (3)  Provedbena odluka Komisije (EU) 2018/1137 оd 10. kolovoza 2018. o nadzoru, provjerama zdravstvenog stanja bilja i mjerama koje se moraju poduzeti za drveni materijal za pakiranje za prijevoz proizvoda podrijetlom iz određenih trećih zemalja (SL L 205, 14.8.2018., str. 54).

            (4)  Delegirana uredba Komisije (EU) 2019/2125 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila o provedbi posebnih službenih kontrola drvene ambalaže, obavijesti o određenim pošiljkama i mjerama koje treba poduzeti u slučajevima neusklađenosti (SL L 321, 12.12.2019., str. 99).

            (5)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG
            Određeni proizvodi, odgovarajuće oznake kombinirane nomenklature (KN) ili oznake TARIC i zemlja podrijetla

                        Opis robe

                        Oznake kombinirane nomenklature (KN) ili oznake TARIC

                        Zemlja podrijetla

                        Škriljevac, neovisno je li grubo uobličen ili samo rezan, piljenjem ili na drugi način, u blokove ili ploče pravokutnog (uključujući kvadratnog) oblika ili ne

                        2514

                        Bjelarus, Kina, Indija

                        Mramor, travertin, ekozin i ostale vrste vapnenačkog kamena za spomenike ili za građevinarstvo, relativne gustoće 2,5 ili veće, te alabaster, neovisno jesu li grubo uobličeni ili samo rezani, piljenjem ili na drugi način, u blokove ili ploče pravokutnog (uključujući kvadratnog) oblika ili ne

                        2515

                        Bjelarus, Kina, Indija

                        Granit, porfir, bazalt, pješčar i ostali kamen za spomenike ili za građevinarstvo, neovisno o tome jesu li grubo uobličeni ili samo rezani, piljenjem ili na drugi način, u blokove ili ploče pravokutnog (uključujući kvadratni) oblika ili ne

                        2516

                        Bjelarus, Kina, Indija

                        Ogrjevno drvo u obliku oblica, cjepanica, pruća, snopova ili sličnih oblika; drvo u obliku iverja ili sličnih čestica; drvna piljevina te otpaci i ostaci od drva, neovisno jesu li aglomerirani u oblice, brikete, pelete ili slične oblike ili ne

                        4401

                        Bjelarus, Kina, Indija

                        Sanduci, kutije, gajbe, bubnjevi i slična ambalaža, od drva; bubnjevi za kabele; palete, sandučaste palete (boks-palete) i ostale podloge za utovar, od drva; drveni okviri za palete (osim kontejnera posebno namijenjenih i opremljenih za jedan ili više načina prijevoza;)

                        4415

                        Bjelarus, Kina, Indija

                        Kocke, rubnjaci i ploče za popločavanje, od prirodnog kamena (osim od škriljevca)

                        6801

                        Bjelarus, Kina, Indija

                        Obrađeni kamen za spomenike ili građevine (osim škriljevca) i proizvodi od njega, osim robe iz tarifnog broja 6801 ; kockice za mozaik i slično, od prirodnog kamena (uključujući od škriljevca), neovisno jesu li na podlozi ili ne; umjetno obojane granule, ljuskice i prah, od prirodnog kamena (uključujući od škriljevca)

                        6802

                        Bjelarus, Kina, Indija

                        Obrađeni škriljevac i proizvodi od škriljevaca ili od aglomeriranog škriljevca (osim granula od škriljevca, ljuskica i praha, kockica za mozaik i slično, olovaka od škriljevca te pločica i ploča za pisanje ili crtanje)

                        6803

                        Bjelarus, Kina, Indija

                        Keramičke pločice za popločavanje i oblaganje; keramičke kockice za mozaik i slično, neovisno jesu li na podlozi ili ne (osim onih od silikatnog fosilnog brašna ili od slične silikatne zemlje, vatrostalnih proizvoda, posebno prilagođenih pločica za stolove, ukrasnih pločica i pločica proizvedenih posebno za peći)

                        6907

                        Bjelarus, Kina, Indija

                        Aluminijske ploče, limovi i trake

                        7606

                        Bjelarus, Kina, Indija


title: Provedbena uredba Komisije (EU) 2021/128 оd 3. veljače 2021. o utvrđivanju neto iznosa raspoloživog za rashode EFJP-a

text:
                  4.2.2021

                  HR

                  Službeni list Europske unije

                  L 40/8

         PROVEDBENA UREDBA KOMISIJE (EU) 2021/128
         оd 3. veljače 2021.
         o utvrđivanju neto iznosa raspoloživog za rashode EFJP-a
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 16. stavak 2.,
         budući da:

                     (1)

                     U skladu s člankom 16. stavkom 1. Uredbe (EU) br. 1306/2013 godišnju gornju granicu za rashode Europskog fonda za jamstva u poljoprivredi (EFJP) za razdoblje od 2021. do 2027. čine najviši iznosi za iznos ispod gornje granice za rashode povezane s tržištem i izravna plaćanja iz Priloga I. Uredbi Vijeća (EU, Euratom) 2020/2093 (2).

                     (2)

                     U skladu s člankom 11. stavkom 6. trećim podstavkom Uredbe (EU) br. 1307/2013 Europskog parlamenta i Vijeća (3) nekoliko država članica Komisiju je obavijestilo o svojoj odluci o smanjenju iznosa izravnih plaćanja na temelju članka 11. stavka 1. te uredbe i posljedičnom procijenjenom rezultatu smanjenja za kalendarsku godinu 2020. U skladu s člankom 7. stavkom 2. te uredbe procijenjeni rezultat tog smanjenja postaje raspoloživ kao dodatna potpora Unije koja se financira iz Europskog poljoprivrednog fonda za ruralni razvoj (EPFRR).

                     (3)

                     U skladu s člankom 14. stavkom 1. šestim podstavkom Uredbe (EU) br. 1307/2013 nekoliko država članica obavijestilo je Komisiju o svojoj odluci da kao dodatnu potporu u okviru EPFRR-a u financijskoj godini 2021. stave na raspolaganje određeni postotak svojih nacionalnih godišnjih gornjih granica za izravna plaćanja za kalendarsku godinu 2020.

                     (4)

                     U skladu s člankom 14. stavkom 2. šestim podstavkom Uredbe (EU) br. 1307/2013 nekoliko država članica Komisiju je obavijestilo o svojoj odluci da za izravna plaćanja za kalendarsku godinu 2020. stave na raspolaganje određeni iznos potpore koji će se financirati iz EPFRR-a u financijskoj godini 2021.

                     (5)

                     Stoga su na odgovarajući način prilagođene nacionalne gornje granice iz priloga II. i III. Uredbi (EU) br. 1307/2013.

                     (6)

                     U skladu s člankom 2. stavkom 1. Uredbe Vijeća (EU, Euratom) 2020/2093 iznos ispod gornje granice za rashode povezane s tržištem i izravna plaćanja višegodišnjeg financijskog okvira utvrđen u Prilogu I. toj uredbi prilagođava se u okviru tehničkih prilagodbi predviđenih u članku 4. te uredbe nakon prijenosa između EPFRR-a i izravnih plaćanja.

                     (7)

                     Stoga treba prilagoditi neto iznos raspoloživ za rashode EFJP-a za proračunske godine od 2021. do 2027. Osim toga, radi jasnoće bi trebalo objaviti iznose koje treba staviti na raspolaganje za EPFRR,

               DONIJELA JE OVU UREDBU:

            Članak 1.
            Neto iznos koji je raspoloživ za rashode Europskog fonda za jamstva u poljoprivredi za proračunske godine od 2021. do 2027. utvrđuje se u Prilogu.

            Članak 2.
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2021.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 549.

            (2)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433I, 22.12.2020., str. 11.).

            (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).

            PRILOG

               Provedbenoj uredbi Komisije o utvrđivanju neto iznosa raspoloživog za rashode EFJP-a

                        (u milijunima eura)

                        Proračunska godina

                        Iznosi stavljeni na raspolaganje za EPFRR

                        Iznosi preneseni iz EPFRR-a

                        Neto iznos raspoloživ za rashode EFJP-a

                        Članak 14. stavak 1. Uredbe (EU) br. 1307/2013

                        Članak 7. stavak 2. Uredbe (EU) br. 1307/2013

                        Članak 14. stavak 2. Uredbe (EU) br. 1307/2013

                        2021.

                        1 099,539

                        58,165

                        600,658

                        40 367,954

                        2022.

                        41 257,000

                        2023.

                        41 518,000

                        2024.

                        41 649,000

                        2025.

                        41 782,000

                        2026.

                        41 913,000

                        2027.

                        42 047,000


title: Provedbena uredba Komisije (EU) 2021/129 оd 3. veljače 2021. o produljenju odobrenja aktivne tvari ekstrakt češnjaka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  4.2.2021

                  HR

                  Službeni list Europske unije

                  L 40/11

         PROVEDBENA UREDBA KOMISIJE (EU) 2021/129
         оd 3. veljače 2021.
         o produljenju odobrenja aktivne tvari ekstrakt češnjaka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1.,
         budući da:

                     (1)

                     Direktivom Komisije 2008/127/EZ (2) ekstrakt češnjaka uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari ekstrakt češnjaka, kako je navedena u dijelu A Priloga Provedbenoj uredbi (EU) br. 540/2011, istječe 31. kolovoza 2021.

                     (4)

                     Zahtjev za produljenje odobrenja aktivne tvari ekstrakt češnjaka podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je nacrt izvješća o ocjeni produljenja i dostavila ga 28. ožujka 2019. Europskoj agenciji za sigurnost hrane („Agencija”) i Komisiji.

                     (7)

                     Agencija je sažetak dodatne dokumentacije učinila dostupnim javnosti. Isto tako, Agencija je nacrt izvješća o ocjeni produljenja dostavila podnositelju zahtjeva i državama članicama na podnošenje primjedbi te je o tome pokrenula javno savjetovanje. Agencija je zaprimljene primjedbe proslijedila Komisiji.

                     (8)

                     Agencija je 16. travnja 2020. Komisiji dostavila zaključak (6) o tome može li se pretpostaviti da ekstrakt češnjaka ispunjava mjerila za odobravanje iz članka 4. Uredbe (EZ) br. 1107/2009. Komisija je 16. i 17. srpnja 2020. Stalnom odboru za bilje, životinje, hranu i hranu za životinje dostavila izvješće o produljenju za ekstrakt češnjaka, a 4. prosinca 2020. nacrt uredbe o produljenju odobrenja te aktivne tvari.

                     (9)

                     U pogledu kriterija za utvrđivanje svojstava endokrine disrupcije uvedenih Uredbom Komisije (EU) 2018/605 (7), Agencija je zaključila da se smatra da ekstrakt češnjaka ne ispunjava kriterije za endokrino disruptivne poremećaje kod ljudi i neciljanih organizama, kako su utvrđeni u točkama 3.6.5. i 3.8.2. Priloga II. Uredbi (EZ) br. 1107/2009, kako je izmijenjena Uredbom (EU) 2018/605.

                     (10)

                     Komisija je pozvala podnositelja zahtjeva da podnese primjedbe o zaključku Agencije i izvješću o produljenju odobrenja, u skladu s člankom 14. stavkom 1. trećim podstavkom Provedbene uredbe (EU) br. 844/2012. Podnositelj zahtjeva dostavio je primjedbe, koje su detaljno pregledane.

                     (11)

                     Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar ekstrakt češnjaka utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

                     (12)

                     Procjena rizika za produljenje odobrenja aktivne tvari ekstrakt češnjaka temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju ekstrakt češnjaka.

                     (13)

                     Stoga je primjereno produljiti odobrenje aktivne tvari ekstrakt češnjaka.

                     (14)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (15)

                     Provedbenom uredbom Komisije (EU) 2020/1160 (8) rok važenja odobrenja za ekstrakt češnjaka produljen je do 31. kolovoza 2021. kako bi se postupak produljenja mogao završiti prije isteka roka važenja odobrenja te aktivne tvari. Međutim, budući da je odluka o produljenju odobrenja donesena prije novog datuma isteka odobrenja, ova se Uredba primjenjuje od 1. ožujka 2021.

                     (16)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari ekstrakt češnjaka produljuje se kako je utvrđeno u Prilogu I.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum početka primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. ožujka 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  Conclusion on the peer review of the pesticide risk assessment of the active substance garlic extract („Zaključak o stručnom pregledu procjene rizika od uporabe aktivne tvari ekstrakt češnjaka kao pesticida”), EFSA Journal 2020.; 18(6):6116 https://doi.org/10.2903/j.efsa.2020,6116.

            (7)  Uredba Komisije (EU) 2018/605 оd 19. travnja 2018. o izmjeni Priloga II. Uredbi (EZ) br. 1107/2009 utvrđivanjem znanstvenih kriterija za određivanje svojstava endokrine disrupcije (SL L 101, 20.4.2018., str. 33.).

            (8)  Provedbena uredba Komisije (EU) 2020/1160 оd 5. kolovoza 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivne tvari aluminijev amonijev sulfat, aluminijev silikat, krvno brašno, kalcijev karbonat, ugljikov dioksid, ekstrakt čajevca, ostaci destilacije masti, masne kiseline C7 do C20, ekstrakt češnjaka, giberelinska kiselina, giberelini, hidrolizirani proteini, željezov sulfat, kiselgur (dijatomejska zemlja), biljna ulja/ulje uljane repice, kalijev hidrogen karbonat, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, ravnolančani feromoni za leptire (red Lepidoptera), tebukonazol i urea (SL L 257, 6.8.2020., str. 29.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                        Ekstrakt češnjaka
                        Komponente markera:
                        ialilsulfid (DAS1), dialildisulfid (DAS 2),
                        dialiltrisulfid (DAS3), dialiltetrasulfid (DAS 4)

                        Ekstrakt češnjaka

                        1 000  g/kg

                        1. ožujka 2021.

                        29. veljače 2036.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za ekstrakt češnjaka, a posebno njegovi dodaci I. i II.
                        Na temelju predloženih i podržanih uporaba (kako je navedeno u Dodatku II.) utvrđeno je da sljedeći problemi zahtijevaju posebnu i kratkoročnu pozornost svih država članica u okviru svih odobrenja koja se, prema potrebi, trebaju dodijeliti, izmijeniti ili povući:

                                    —

                                    rizik za vodene organizme.

                        CAS br. 8000-78-0;
                        8008-99-9

                        CIPAC br. 916

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.

            PRILOG II.
            Prilog Provedbenoj uredbi (EU) br. 540/2011 mijenja se kako slijedi:

                        1.

                        u dijelu A briše se unos 231. za ekstrakt češnjaka;

                        2.

                        u dijelu B dodaje se sljedeći unos:

                                    Broj

                                    Uobičajeni naziv, identifikacijski brojevi

                                    Kemijski naziv prema IUPAC-u

                                    Čistoća (1)

                                    Datum odobrenja

                                    Prestanak odobrenja

                                    Posebne odredbe

                                    „144.

                                    Ekstrakt češnjaka Komponente markera: dialilsulfid (DAS1), dialildisulfid (DAS 2), dialiltrisulfid (DAS3), dialiltetrasulfid (DAS 4)

                                    Ekstrakt češnjaka

                                    1 000  g/kg

                                    1. ožujka 2021.

                                    29. veljače 2036.

                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za ekstrakt češnjaka, a posebno njegovi dodaci I. i II.
                                    Na temelju predloženih i podržanih uporaba (kako je navedeno u Dodatku II.) utvrđeno je da sljedeći problemi zahtijevaju posebnu i kratkoročnu pozornost svih država članica u okviru svih odobrenja koja se, prema potrebi, trebaju dodijeliti, izmijeniti ili povući:

                                                —

                                                rizik za vodene organizme.”

                                    CAS br. 8000-78-0
                                    8008-99-9
                                    CIPAC br. 916

               (1)  (1) Dodatni podaci o identifikaciji i specifikaciji aktivne tvari dostupni su u izvješću o produljenju.


title: Provedbena uredba Komisije (EU) 2021/130 оd 3. veljače 2021. o izmjeni Priloga I. Uredbi (EZ) br. 798/2008 u pogledu unosa za Ujedinjenu Kraljevinu na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (Tekst značajan za EGP)

text:
                  4.2.2021

                  HR

                  Službeni list Europske unije

                  L 40/16

         PROVEDBENA UREDBA KOMISIJE (EU) 2021/130
         оd 3. veljače 2021.
         o izmjeni Priloga I. Uredbi (EZ) br. 798/2008 u pogledu unosa za Ujedinjenu Kraljevinu na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. stavak 1. prvi podstavak, članak 8. stavak 4. i članak 9. stavak 4.,
         uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
         budući da:

                     (1)

                     Uredbom Komisije (EZ) br. 798/2008 (3) utvrđuju se zahtjevi za veterinarsko certificiranje za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je propisano da se ti proizvodi mogu uvoziti u Uniju i provoziti kroz Uniju samo ako dolaze iz trećih zemalja, državnih područja, zona ili kompartmenta navedenih u stupcima 1. i 3. tablice u dijelu 1. Priloga I. toj uredbi.

                     (2)

                     Uredbom (EZ) br. 798/2008 utvrđeni su i uvjeti koji moraju biti ispunjeni da bi se treća zemlja, državno područje, zona ili kompartment smatrali slobodnima od visokopatogene influence ptica.

                     (3)

                     U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), a posebno člankom 5. stavkom 4. Protokola o Irskoj / Sjevernoj Irskoj u vezi s Prilogom 2. tom protokolu, direktive 2002/99/EZ i 2009/158/EZ i akti Komisije koji se na njima temelje primjenjuju se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom nakon isteka prijelaznog razdoblja predviđenog u Sporazumu o povlačenju.

                     (4)

                     Stoga je Ujedinjena Kraljevina, bez Sjeverne Irske, navedena u tablici u dijelu 1. Priloga I. Uredbi (EZ) br. 798/2008 kao treća zemlja iz koje je uvoz određenih proizvoda od peradi u Uniju i provoz kroz nju odobren za neke dijelove njezina državnog područja ovisno o prisutnosti visokopatogene influence ptica. Ta regionalizacija Ujedinjene Kraljevine utvrđena je u dijelu 1. Priloga I. Uredbi (EZ) br. 798/2008, kako je izmijenjena Provedbenom uredbom Komisije (EU) 2021/24 (4).

                     (5)

                     Ujedinjena Kraljevina potvrdila je 27. siječnja 2021. prisutnost visokopatogene influence ptica podtipa H5N8 na gospodarstvu za uzgoj peradi na otoku Angleseyju u Walesu.

                     (6)

                     Veterinarska tijela Ujedinjene Kraljevine odredila su kontrolnu zonu od 10 km oko zahvaćenog gospodarstva i provela mjere usmrćivanja u preventivne svrhe radi suzbijanja visokopatogene influence ptica i ograničenja njezina širenja. Nadalje, veterinarska tijela Ujedinjene Kraljevine potvrdila su da su odmah obustavila izdavanje veterinarskih certifikata za pošiljke proizvoda namijenjenih izvozu u Uniju s cijelog državnog područja Ujedinjene Kraljevine, bez Sjeverne Irske.

                     (7)

                     Ujedinjena Kraljevina Komisiji je dostavila podatke o epidemiološkoj situaciji na svojem državnom području i o mjerama koje je poduzela radi sprečavanja daljnjeg širenja visokopatogene influence ptica, koje je Komisija sada ocijenila. Na temelju te ocjene primjereno je ograničiti unošenje u Uniju proizvoda s područja u Walesu koje je pogođeno visokopatogenom influencom ptica i na koje su veterinarska tijela Ujedinjene Kraljevine primijenila ograničenja zbog aktualnog izbijanja bolesti.

                     (8)

                     Unos za Ujedinjenu Kraljevinu u tablici u dijelu 1. Priloga I. Uredbi (EZ) br. 798/2008 trebalo bi stoga izmijeniti kako bi se u obzir uzela trenutačna epidemiološka situacija u toj trećoj zemlji.

                     (9)

                     Prilog I. Uredbi (EZ) br. 798/2008 trebalo bi stoga na odgovarajući način izmijeniti.

                     (10)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2021.

                  Za Komisiju

                  Predsjednica

               Ursula VON DER LEYEN

            (1)  SL L 18, 23.1.2003., str. 11.

            (2)  SL L 343, 22.12.2009., str. 74.

            (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

            (4)  Provedbena uredba Komisije (EU) 2021/24 оd 13. siječnja 2021. o izmjeni Priloga I. Uredbi (EZ) br. 798/2008 u pogledu unosa za Ujedinjenu Kraljevinu na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (SL L 11, 14.1.2021., str. 1.).

            PRILOG
            U dijelu 1. Priloga I. Uredbi (EZ) br. 798/2008 unos za Ujedinjenu Kraljevinu zamjenjuje se sljedećim:

                           „GB – Ujedinjena Kraljevina (*1)

                           GB-0

                           Cijela zemlja

                           SPF

                           EP, E

                           GB-1

                           Cijelo državno područje Ujedinjene Kraljevine osim područja GB-2

                           BPP, BPR, DOC, DOR, HEP, HER, SRP, SRA, LT20

                           N

                           A

                           WGM

                           POU, RAT

                           N

                           GB-2

                           Državno područje Ujedinjene Kraljevine koje odgovara sljedećem:

                           GB-2.1

                           Okrug North Yorkshire:
                           područje koje se nalazi unutar kruga promjera 10 km, sa središtem u točki WGS84 N54,30 W1,47

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           6.1.2021.

                           A

                           WGM

                           P2

                           1.1.2021.

                           6.1.2021.

                           POU, RAT

                           N
                           P2

                           1.1.2021.

                           6.1.2021.

                           GB-2.2

                           Okrug North Yorkshire:
                           područje koje se nalazi unutar kruga promjera 10 km, sa središtem u točki WGS84 N54,29 W1,45

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           8.1.2021.

                           A

                           WGM

                           P2

                           1.1.2021.

                           8.1.2021.

                           POU, RAT

                           N
                           P2

                           1.1.2021.

                           8.1.2021.

                           GB-2.3

                           Okrug Norfolk:
                           područje koje se nalazi unutar kruga promjera 10 km, sa središtem u točki WGS84 N52,49 E0,95

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           10.1.2021.

                           A

                           WGM

                           P2

                           1.1.2021.

                           10.1.2021.

                           POU, RAT

                           N
                           P2

                           1.1.2021.

                           10.1.2021.

                           GB-2.4

                           Okrug Norfolk:
                           područje koje se nalazi unutar kruga promjera 10 km, sa središtem u točki WGS84 N52,72 E0,15

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           11.1.2021.

                           A

                           WGM

                           P2

                           1.1.2021.

                           11.1.2021.

                           POU, RAT

                           N
                           P2

                           1.1.2021.

                           11.1.2021.

                           GB-2.5

                           Okrug Derbyshire:
                           područje koje se nalazi unutar kruga promjera 10 km, sa središtem u točki WGS84 N52,93 W1,57

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           17.1.2021.

                           A

                           WGM

                           P2

                           1.1.2021.

                           17.1.2021.

                           POU, RAT

                           N
                           P2

                           1.1.2021.

                           17.1.2021.

                           GB-2.6

                           Okrug North Yorkshire:
                           područje koje se nalazi unutar kruga promjera 10 km, sa središtem u točki WGS84 N54,37 W2,16

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           19.1.2021.

                           A

                           WGM

                           P2

                           1.1.2021.

                           19.1.2021.

                           POU, RAT

                           N
                           P2

                           1.1.2021.

                           19.1.2021.

                           GB-2.7

                           Orkneyski otoci:
                           područje koje se nalazi unutar kruga promjera 10 km, sa središtem u točki WGS84 N59,28 W2,44

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           20.1.2021.

                           A

                           WGM

                           P2

                           1.1.2021.

                           20.1.2021.

                           POU, RAT

                           N
                           P2

                           1.1.2021.

                           20.1.2021.

                           GB-2.8

                           Okrug Dorset:
                           područje koje se nalazi unutar kruga promjera 10 km, sa središtem u točki WGS84 N51,06 W2,27

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           20.1.2021.

                           A

                           WGM

                           P2

                           1.1.2021.

                           20.1.2021.

                           POU, RAT

                           N
                           P2

                           1.1.2021.

                           20.1.2021.

                           GB-2.9

                           Okrug Norfolk:
                           područje koje se nalazi unutar kruga promjera 10 km, sa središtem u točki WGS84 N52,52 E0,96

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           23.1.2021.

                           A

                           WGM

                           P2

                           1.1.2021.

                           23.1.2021.

                           POU, RAT

                           N
                           P2

                           1.1.2021.

                           23.1.2021.

                           GB-2.10

                           Okrug Norfolk:
                           područje koje se nalazi unutar kruga promjera 10 km, sa središtem u točki WGS84 N52,52 E0,95

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           28.1.2021.

                           A

                           WGM

                           P2

                           1.1.2021.

                           28.1.2021.

                           POU, RAT

                           N
                           P2

                           1.1.2021.

                           28.1.2021.

                           GB-2.11

                           Okrug Norfolk:
                           područje koje se nalazi unutar kruga promjera 10,4 km, sa središtem u točki WGS84 N52,53 E0,66

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           7.2.2021.

                           A

                           WGM

                           P2

                           1.1.2021.

                           7.2.2021.

                           POU, RAT

                           N
                           P2

                           1.1.2021.

                           7.2.2021.

                           GB-2.12

                           Okrug Devon:
                           područje koje se nalazi unutar kruga promjera 10 km, sa središtem u točki WGS84 N50,70 W3,36

                           BPP, BPR, DOC, DOR, HEP, HER, SRP, SRA, LT20

                           N
                           P2

                           1.1.2021.

                           31.1.2021.

                           A

                           WGM

                           P2

                           1.1.2021.

                           31.1.2021.

                           POU, RAT

                           N
                           P2

                           1.1.2021.

                           31.1.2021.

                           GB-2.13

                           U blizini Amlwcha, Otok Anglesey, Wales:
                           područje koje se nalazi unutar kruga promjera 10 km, sa središtem u točki WGS84 N53,38 W4,30

                           BPP, BPR, DOC, DOR, HEP, HER, SRP, SRA, LT20

                           N
                           P2

                           27.1.2021.

                           A

                           WGM

                           P2

                           27.1.2021.

                           POU, RAT

                           N
                           P2

                           27.1.2021.

               (*1)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na Ujedinjenu Kraljevinu ne uključuju Sjevernu Irsku.”.


title: Provedbena uredba Komisije (EU) 2021/131 оd 3. veljače 2021. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  4.2.2021

                  HR

                  Službeni list Europske unije

                  L 40/21

         PROVEDBENA UREDBA KOMISIJE (EU) 2021/131
         оd 3. veljače 2021.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se na temelju te uredbe odnosi zamrzavanje sredstava i ekonomskih izvora koji su se 22. svibnja 2003. nalazili izvan Iraka.

                     (2)

                     Na temelju tehničkog preispitivanja Priloga III. Uredbi (EZ) br. 1210/2003, s popisa osoba i subjekata na koje bi trebalo primjenjivati zamrzavanje financijskih sredstava i gospodarskih izvora trebalo bi izbrisati jedan subjekt.

                     (3)

                     Prilog III. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2021.

                  Za Komisiju,

                  u ime predsjednice,

                  Glavni direktor

                  Glavna uprava za financijsku stabilnost, financijske usluge i uniju tržišta kapitala

            (1)  SL L 169, 8.7.2003., str. 6.

            PRILOG
            U Prilogu III. Uredbi (EZ) br. 1210/2003 briše se sljedeći unos:

                        „67.

                        IRAQI STATE ENTERPRISE FOR FOODSTUFFS TRADING, Adresa: P.O. Box 548, Baghdad, Iraq”


title: Provedbena uredba Komisije (EU) 2021/133 оd 4. veljače 2021. o provedbi Uredbe (EU) 2018/858 Europskog parlamenta i Vijeća u pogledu osnovnog oblika, strukture i sredstava za razmjenu podataka u vezi s certifikatom o sukladnosti u elektroničkom obliku

text:
                  5.2.2021

                  HR

                  Službeni list Europske unije

                  L 42/1

         PROVEDBENA UREDBA KOMISIJE (EU) 2021/133
         оd 4. veljače 2021.
         o provedbi Uredbe (EU) 2018/858 Europskog parlamenta i Vijeća u pogledu osnovnog oblika, strukture i sredstava za razmjenu podataka u vezi s certifikatom o sukladnosti u elektroničkom obliku
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (1), a posebno njezin članak 37. stavak 8.,
         budući da:

                     (1)

                     Kako bi se državama članicama osiguralo dovoljno vremena za uspostavu organizacije i strukture svoje mreže podataka te omogućilo dostavljanje i primanje podataka u vezi s certifikatima o sukladnosti kao strukturiranim podacima u elektroničkom obliku, primjereno je odrediti Europski informacijski sustav prometnih i vozačkih dozvola (EUCARIS) (2) za razmjenu tih podataka. EUCARIS su razvila državna tijela za međusobnu razmjenu informacija o registraciji prometnih i vozačkih dozvola.

                     (2)

                     Kako bi se certifikati o sukladnosti razmjenjivali ujednačeno, a podatkovni elementi i poruke koje sadržavaju bili usklađeni, oblik i struktura podatkovnih elemenata certifikatâ o sukladnosti trebali bi se temeljiti na strukturi sheme i načelima proširivog jezika za označivanje (Extensible Markup Language, XML). Proizvođač i homologacijsko tijelo trebali bi upotrebljavati standardizirane poruke o početnim informacijama o vozilu (IVI) koje je izradio subjekt kojega je EUCARIS imenovao za operacije kako bi se razmjenjivale kao strukturirani podaci u elektroničkom obliku.

                     (3)

                     Kako bi se homologacijskom tijelu i proizvođaču omogućilo unošenje izmjena podatkovnih elemenata iz certifikata o sukladnosti u papirnatom obliku iz članka 36. stavka 1. Uredbe (EU) 2018/858 u svojoj mreži podataka, potrebno je utvrditi praktična rješenja za takve izmjene.

                     (4)

                     Kako bi se tijela za homologaciju tipa, tijela za nadzor tržišta, tijela za registraciju u državama članicama te proizvođači mogli pripremiti za primjenu novih pravila koja se uvode ovom Uredbom, trebalo bi odgoditi početak njezine primjene.

                     (5)

                     Mjere predviđene ovom Uredbom u skladu su s mišljenjem Tehničkog odbora za motorna vozila (TCMV),

               DONIJELA JE OVU UREDBU:

            Članak 1.
            Sredstva za razmjenu podataka

               1.   Proizvođač je putem bilo koje nacionalne pristupne točke Europskog informacijskog sustava vozila i vozačkih dozvola (EUCARIS) u Uniji dužan tijelu za homologaciju tipa koje je dodijelilo homologaciju tipa vozila kao cjeline staviti na raspolaganje elektroničku verziju certifikata o sukladnosti u skladu s oblikom i strukturom podatkovnih elemenata i standardiziranih poruka utvrđenih u članku 2.

               2.   Homologacijsko tijelo upotrebljava EUCARIS kao sredstvo za razmjenu podataka u vezi s certifikatom o sukladnosti kao strukturiranih podataka u elektroničkom obliku iz članka 37. stavka 8. točke (c) Uredbe (EU) 2018/858.

            Članak 2.
            Osnovni oblik i struktura podatkovnih elemenata i standardiziranih poruka

               1.   Oblik i struktura podatkovnih elemenata certifikatâ o sukladnosti u elektroničkom obliku i poruka koje se upotrebljavaju u razmjeni iz članka 37. stavka 8. točke (a) Uredbe (EU) 2018/858 temelje se na strukturi sheme i načelima proširivog jezika za označivanje (Extensible Markup Language, XML).

               2.   Proizvođač i homologacijsko tijelo upotrebljavaju standardizirane poruke o početnim informacijama o vozilu (IVI) koje je izradio subjekt kojega je EUCARIS imenovao za operacije kako bi se certifikati o sukladnosti razmjenjivali kao strukturirani podaci u elektroničkom obliku.

               3.   Poruke IVI sadržavaju sve podatkovne elemente certifikata o sukladnosti u papirnatom obliku iz članka 36. stavka 1. Uredbe (EU) 2018/858.

            Članak 3.
            Postupak izmjene podatkovnih elemenata

               1.   Nakon savjetovanja u okviru Foruma za razmjenu informacija o provedbi („Forum”) iz članka 11. Uredbe (EU) 2018/858, Komisija je subjekt kojega je EUCARIS imenovao za operacije dužna obavijestiti o izmjenama specifikacija podatkovnih elemenata iz certifikata o sukladnosti u papirnatom obliku iz članka 36. stavka 1. Uredbe (EU) 2018/858.

               2.   Subjekt kojega je EUCARIS imenovao za operacije unosi potrebne izmjene iz stavka 1. u porukama IVI u roku od tri mjeseca otkad se u Službenom listu Europske Unije objave izmjene certifikata o sukladnosti u papirnatom obliku iz članka 36. stavka 1. Uredbe (EU) 2018/858.

               3.   Subjekt kojega je EUCARIS imenovao za operacije dužan je datum ili datume objave izmijenjene verzije poruka IVI utvrđene u skladu sa stavkom 2. planirati u godišnjem pregledu i o tome na početku svake godine obavijestiti Forum i Komisiju. Broj objava poruka IVI ograničava se na dvije godišnje.

               4.   Komisija Forumu dostavlja izmijenjenu verziju poruka IVI i godišnje planirane datume objava EUCARIS-a.

               5.   Homologacijska tijela, tijela za nadzor tržišta, tijela za registraciju u državama članicama i proizvođači unose u svoje sustave izmijenjenu verziju poruka IVI u roku od 12 mjeseci otkad se u Službenom listu Europske Unije objave izmjene certifikata o sukladnosti u papirnatom obliku iz članka 36. stavka 1. Uredbe (EU) 2018/858.

               6.   Certifikat o sukladnosti koji proizvođač stavlja na raspolaganje u skladu s člankom 1. stavkom 1. temelji se na najnovijim porukama IVI koje sadrže zadnje izmjene certifikata o sukladnosti u papirnatom obliku iz članka 36. stavka 1. Uredbe (EU) 2018/858.

               7.   Komisija utvrđuje datume primjene izmjena certifikata o sukladnosti u papirnatom obliku iz članka 36. stavka 1. Uredbe (EU) 2018/858 uzimajući u obzir godišnje planirane datume objave poruka IVI.

            Članak 4.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2023.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. veljače 2021.

                  Za Komisiju

                  Predsjednica

               Ursula VON DER LEYEN

            (1)  SL L 151, 14.6.2018., str. 1.

            (2)  Pročišćena verzija Ugovora o EUCARIS-u o Europskom informacijskom sustavu prometnih i vozačkih dozvola (EUCARIS), uključujući izmjene koje su stranke potpisale 8. lipnja 2017.


title: Provedbena uredba Komisije (EU) 2021/134 оd 4. veljače 2021. o produljenju odobrenja aktivne tvari niskog rizika Akanthomyces muscarius soj Ve6 (prije Lecanicillium muscarium soj Ve6) u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  5.2.2021

                  HR

                  Službeni list Europske unije

                  L 42/4

         PROVEDBENA UREDBA KOMISIJE (EU) 2021/134
         оd 4. veljače 2021.
         o produljenju odobrenja aktivne tvari niskog rizika Akanthomyces muscarius soj Ve6 (prije Lecanicillium muscarium soj Ve6) u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. u vezi s člankom 22. stavkom 1.,
         budući da:

                     (1)

                     Predmetna aktivna tvar je gljivica koja je prvi put navedena pod nazivom Verticillium lecanii. Nakon toga taj je naziv zbog znanstvenih razloga promijenjen u Lecanicillium muscarium soj Ve6. Nedavno je ponovno promijenjen u svoj sadašnji naziv Akanthomyces muscarius soj Ve6.

                     (2)

                     Direktivom Komisije 2008/113/EZ (2)
                        Lecanicillium muscarium (prije Verticilium lecanii) soj Ve6 uvršten je u Prilog I. Direktivi Vijeća 91/414/EEZ (3) kao aktivna tvar.

                     (3)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (4)

                     Odobrenje aktivne tvari Akanthomyces muscarius soj Ve6 (prije Lecanicillium muscarium soj Ve6), kako je navedena u dijelu A Priloga Provedbenoj uredbi (EU) br. 540/2011, istječe 30. travnja 2021.

                     (5)

                     Zahtjev za produljenje odobrenja aktivne tvari Akanthomyces muscarius soj Ve6 podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (6)

                     Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (7)

                     Država članica izvjestiteljica nakon savjetovanja s državom članicom suizvjestiteljicom pripremila je nacrt izvješća o ocjeni produljenja i dostavila ga 30. siječnja 2018. Europskoj agenciji za sigurnost hrane („Agencija”) i Komisiji.

                     (8)

                     Agencija je nacrt izvješća o ocjeni produljenja dostavila podnositelju zahtjeva i državama članicama na podnošenje primjedbi te je primljene primjedbe proslijedila Komisiji. Agencija je usto sažetak dodatne dokumentacije učinila dostupnim javnosti.

                     (9)

                     Agencija je 27. travnja 2020. Komisiji dostavila zaključak (6) o tome može li se pretpostaviti da Akanthomyces muscarius soj Ve6 ispunjava mjerila za odobravanje iz članka 4. Uredbe (EZ) br. 1107/2009. Komisija je 22. listopada 2020. Stalnom odboru za bilje, životinje, hranu i hranu za životinje dostavila izvješće o produljenju za Akanthomyces muscarius soj Ve6, a 4. prosinca 2020. nacrt uredbe o toj tvari.

                     (10)

                     Komisija je pozvala podnositelja zahtjeva da podnese primjedbe o zaključku Agencije i izvješću o produljenju odobrenja, u skladu s člankom 14. stavkom 1. trećim podstavkom Provedbene uredbe (EU) br. 844/2012. Podnositelj zahtjeva dostavio je primjedbe, koje su detaljno pregledane.

                     (11)

                     Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar Akanthomyces muscarius soj Ve6 utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno produljiti odobrenje za Akanthomyces muscarius soj Ve6.

                     (12)

                     Procjena rizika za produljenje odobrenja aktivne tvari Akanthomyces muscarius soj Ve6 temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju Akanthomyces muscarius soj Ve6. Stoga nije primjereno zadržati ograničenje za uporabu te tvari isključivo kao insekticida.

                     (13)

                     Komisija nadalje smatra da je Akanthomyces muscarius soj Ve6 aktivna tvar niskog rizika u skladu s člankom 22. Uredbe (EZ) br. 1107/2009. Akanthomyces muscarius soj Ve6 nije tvar koja izaziva zabrinutost te ispunjava uvjete iz točke 5. Priloga II. Uredbi (EZ) br. 1107/2009. Uzimajući u obzir ocjenu države članice izvjestiteljice i Agencije te predviđene uporabe, Akanthomyces muscarius soj Ve6 je mikroorganizam za koji se očekuje da će imati nizak rizik za ljude, životinje i okoliš. Nisu utvrđena problematična područja niti je poznato da je Akanthomyces muscarius povezan s nekim ljudskim ili životinjskim patogenom. Akanthomyces muscarius soj Ve6 već se više od desetljeća upotrebljava u zaštiti bilja bez štetnih učinaka na ljude te se na temelju predviđene uporabe (visokotehnološki (trajni) staklenici i prohodni tuneli) smatra da je potencijalna izloženost za ljude, neciljane organizme i okoliš zanemariva. Zbog toga bi trebalo poduzeti samo opće mjere ublažavanja za korisnike sredstva i radnike.

                     (14)

                     Stoga je primjereno produljiti odobrenje za Akanthomyces muscarius soj Ve6 kao tvari niskog rizika. U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi stoga na odgovarajući način izmijeniti Prilog Provedbenoj uredbi (EU) br. 540/2011.

                     (15)

                     Rok važenja odobrenja za Akanthomyces muscarius soj Ve6 (prije Lecanicillium muscarium soj Ve6) zadnji je put produljen do 30. travnja 2021. Provedbenom uredbom Komisije (EU) 2020/421 (7) kako bi se postupak produljenja mogao završiti prije isteka tog razdoblja. Međutim, s obzirom na to da je odluka o produljenju odobrenja donesena prije tog novog datuma isteka odobrenja, ova bi se Uredba trebala početi primjenjivati prije tog datuma.

                     (16)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Odobrenje aktivne tvari Akanthomyces muscarius soj Ve6 (prije Lecanicillium muscarium soj Ve6), kako je navedena u Prilogu I., produljuje se u skladu s uvjetima utvrđenima u tom prilogu.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum početka primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. ožujka 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. veljače 2021.

                  Za Komisiju

                  Predsjednica

               Ursula VON DER LEYEN

            (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

            (2)  Direktiva Komisije 2008/113/EZ od 8. prosinca 2008. o izmjeni Direktive Vijeća 91/414/EEZ radi uvrštavanja više mikroorganizama kao aktivnih tvari (SL L 330, 9.12.2008., str. 6.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  Conclusion on the peer review of the pesticide risk assessment of the active substance Akanthomyces muscarius strain Ve6, formerly Lecanicillium muscarium strain Ve6 („Zaključak o stručnom pregledu procjene rizika od uporabe aktivne tvari Akanthomyces muscarius soj Ve6, prije Lecanicillium muscarium soj Ve6”). EFSA Journal 2020.; 18(6):6121. doi: 10.2903/j.efsa.2020.6121. Dostupno na internetu: www.efsa.europa.eu.

            (7)  Provedbena uredba Komisije (EU) 2020/421 оd 18. ožujka 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari abamektin, Bacillus subtilis (Cohn 1872) soj QST 713, Bacillus thuringiensis subsp. Aizawai sojevi ABTS-1857 i GC-91, Bacillus thuringiensis subsp. Israeliensis (serotip H-14) soj AM65-52, Bacillus thuringiensis subsp. Kurstaki sojevi ABTS 351, PB 54, SA 11, SA12 i EG 2348, Beauveria bassiana sojevi ATCC 74040 i GHA, klodinafop, klopiralid, Cydia pomonella Granulovirus (CpGV), ciprodinil, diklorprop-P, fenpiroksimat, fosetil, Lecanicillium muscarium (prije „Verticillium lecanii”) soj Ve6, mepanipirim, Metarhizium anisopliae (var. anisopliae) soj BIPESCO 5/F52, metkonazol, metrafenon, Phlebiopsis gigantea sojevi FOC PG 410.3, VRA 1835 i VRA 1984, pirimicarb, Pseudomonas chlororaphis soj MA342, pirimetanil, Pythium oligandrum M1, rimsulfuron, spinosad, Streptomyces K61 (prije „S. griseoviridis”), Trichoderma asperellum (prije „T. harzianum”) sojevi ICC012, T25 i TV1, Trichoderma atroviride (prije „T. harzianum”) sojevi IMI 206040 i T11, Trichoderma gamsii (prije „T. viride”) soj ICC080, Trichoderma harzianum sojevi T-22 i ITEM 908, triklopir, trineksapak, tritikonazol i ziram (SL L 84, 20.3.2020., str. 7.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća  (1)

                        Datum odobrenja

                        Prestanak odobrenja

                        Posebne odredbe

                           Akanthomyces muscarius soj Ve6 (prije Lecanicillium muscarium soj Ve6)  (2)

                        Nije primjenjivo

                        Nema značajnih nečistoća

                        1. ožujka 2021.

                        29. veljače 2036.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za Akanthomyces muscarius soj Ve6 (prije Lecanicillium muscarium soj Ve6), a posebno njegovi dodaci I. i II.
                        Države članice moraju obratiti posebnu pozornost na zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost, te osigurati da uvjeti uporabe uključuju primjenu odgovarajućih osobnih zaštitnih sredstava.
                        Proizvođači su dužni osigurati strogo održavanje ekoloških uvjeta i analizu kontrole kvalitete tijekom proizvodnog postupka kako je utvrđeno u Radnom dokumentu SANCO/12116/2012 u pogledu graničnih vrijednosti mikrobiološke kontaminacije  (3).

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.

               (2)  Predmetna aktivna tvar prvotno je odobrena kao Verticillium lecanii, ali kasnije je zbog znanstvenih razloga njezin naziv promijenjen u Lecanicillium muscarium soj Ve6, koji je kasnije ponovno promijenjen u naziv pod kojim je odobrenje produljeno, Akanthomyces muscarius soj Ve6.

               (3)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            PRILOG II.
            Prilog Provedbenoj uredbi Komisije (EU) br. 540/2011 mijenja se kako slijedi:

                        1.

                        u dijelu A briše se unos 199. za Lecanicillium muscarium (prije Verticilium lecanii) SOJ: Ve 6.

                        2.

                        u dijelu D dodaje se sljedeći unos:

                                    Br.

                                    Uobičajeni naziv, identifikacijski brojevi

                                    Kemijski naziv prema IUPAC-u

                                    Čistoća  (1)

                                    Datum odobrenja

                                    Prestanak odobrenja

                                    Posebne odredbe

                                    „25.

                                       Akanthomyces muscarius soj Ve6 (prije Lecanicillium muscarium soj Ve6)  (2)

                                    Nije primjenjivo

                                    Nema značajnih nečistoća

                                    1. ožujka 2021.

                                    29. veljače 2036.

                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za Akanthomyces muscarius soj Ve6 (prije Lecanicillium muscarium soj Ve6), a posebno njegovi dodaci I. i II.
                                    Države članice moraju obratiti posebnu pozornost na zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost, te osigurati da uvjeti uporabe uključuju primjenu odgovarajućih osobnih zaštitnih sredstava.
                                    Proizvođači su dužni osigurati strogo održavanje ekoloških uvjeta i analizu kontrole kvalitete tijekom proizvodnog postupka kako je utvrđeno u Radnom dokumentu SANCO/12116/2012 u pogledu graničnih vrijednosti mikrobiološke kontaminacije  (3).

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.

               (2)  Predmetna aktivna tvar prvotno je odobrena kao Verticillium lecanii, ali kasnije je zbog znanstvenih razloga njezin naziv promijenjen u Lecanicillium muscarium soj Ve6, koji je kasnije ponovno promijenjen u naziv pod kojim je odobrenje produljeno, Akanthomyces muscarius soj Ve6.

               (3)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”